Diari Oficial de la Generalitat Valenciana


Sumari del DOGV 5726, del 18-03-2008 (2008/3199)

ORDRE de 11 de febrer de 2008, de la Conselleria de Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3199


Data del document
:   11-02-2008

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * donació
    * fundació
    * protecció del patrimoni
    * organització administrativa
    * patrimoni cultural

ORDRE de 11 de febrer de 2008, de la Conselleria de Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner. [2008/3199]  
Per mitjà del Decret 7/1987, de 19 de gener, el Consell va acceptar, a benefici d'inventari, l'herència del senyor Lluís Guarner Pérez, qui, per testament atorgat el dia 14 de maig de 1986, havia instituït la Generalitat hereva dels seus béns.  
D'acord amb la clàusula dos del citat testament, la Generalitat ha de destinar els béns de l'herència o el producte d'això a l'establiment d'un premi, pensió o beca de finalitat cultural que haurà de portar el nom de l'atorgant.  
Mitjançant l'Ordre de 14 de juliol de 1989, de la conselleria de Cultura, Educació i Ciència, per la qual es va crear el Patronat Lluís Guarner, es regula el procediment per al compliment de la voluntat del causant en la quantia que el recte ús del producte dels béns relictes i la seua adequada col·locació permeten, els quals van ser donats a la Generalitat pels seus marmessors el dia 19 de juny de 1989, tal com consta en l'escriptura pública atorgada a aquests efectes en l'esmentada data.  
Mitjançant l'Ordre de 14 de març de 2007, de la conselleria de Cultura, Educació i Esport, es modifica l'article segon de l'Ordre de 14 de juliol de 1989, de la conselleria de Cultura, Educació i Ciència, que crea el Patronat Lluís Guarner, es modifica la composició del Patronat Lluís Guarner i es dota aquesta entitat d'un secretari, d'acord amb l'acta de la reunió de 21 de desembre de 2006.  
Amb la present norma es modifica la composició del Patronat Lluís Guarner i se'n determinen els membres actuals, d'acord amb l'acta de la reunió del Patronat de data 20 de desembre de 2007.  
En virtut d'això, a proposta de la conselleria de Cultura i Esport,  
ORDENE  
Modificar l'article segon de l'Ordre de 14 de juliol de 1989, que quedarà redactat en els termes següents:  
1. El Patronat Lluís Guarner estarà format pel president, pels vocals i per un secretari.  
2. El president del Patronat serà el titular de la conselleria amb competències en matèria de cultura.  
3. Seran vocals:  
- El sotssecretari de la conselleria amb competències en matèria de cultura.  
- El marmessor testamentari, senyor José Francisco Yvars Castelló.  
- La directora general del Llibre, Arxius i Biblioteques.  
- Personalitats de reconegut prestigi: senyor Pere Maria Orts i Bosch, senyora Rosa Ballester Añón, senyor Francisco Brines Bañó, senyor Vicente López Merino i senyor Vicente L. Navarro de Luján.  
- Un representant designat pel titular de la conselleria d'Economia, Hisenda i Ocupació.  
- Les persones premiades en les dues últimes convocatòries del Premi Lluís Guarner.  
4. Serà secretari el funcionari de major rang amb competències en matèria del llibre i biblioteques, amb veu però sense vot.  
DISPOSICIONS FINALS  
La present Ordre entrarà en vigor l'endemà de la publicació en el Diari Oficial de la Comunitat Valenciana.  
València, 11 de febrer de 2008  
La consellera de Cultura i Esport,  
TRINIDAD MARÍA MIRÓ MIRA